Paartjie beroof, vrou verkrag | Maroela Media
Paartjie beroof, vrou verkrag
'n Paartjie is beroof en die vrou verkrag nadat hul motor langs 'n pad buite Pretoria onklaar geraak het.
Kapt. Rheineth Motlana, woordvoerder van die polisie, sê die voorval het Woensdagaand langs die R80 in Soshanguve, noord van Pretoria, plaasgevind. Hy sê die paartjie is deur twee mans genader en van hulle bankkaarte en kontant beroof.
Een van die mans was gewapen en het die kêrel gedwing om saam met hom na 'n OTM te gaan om kontant te onttrek. Die ander man het saam met die vrou agtergebly. Die kêrel het met sy terugkeer uitgevind dat sy vriendin verkrag is.
Die verdagtes het van die toneel gevlug. Die polisie ondersoek 'n saak van roof en verkragting.
beroof Soshanguve Verkrag
ANC veroordeel uitlatings oor Indiërs
Pateties Waar gaan ons wonderlike land heen, word wakker en stem vir ons land en ons mense en BID BID! 2 kronieke 7:14 ASB en God sal uit die Hemel hoor groete
Dit is so hartseer. Ons land was eens so mooi en skoon en veilig.
Nou, as jou motor langs die pad breek moet jy 'vrees vir jou lewe'.
Waar is die tye toe jy met vakansie gery het, en langs die pad kon stop vir koffie en broodjies en frikkadelle en eiers wat tuisgemaak was. En jy het daai eetplekkie skoon agtergelaat.
Nou kan mens dit nie eens meer doen nie. Nou, as jou motor langs die pad breek is 'mens in lewensgevaar'.